Illum, il-Kummissjoni Ewropea rċeviet l-awtorizzazzjoni mill-Kunsill biex tiftaħ negozjati għal ftehim ta' sħubija ġdid mal-pajjiżi fl-Afrika, fil-Karibew u fil-Paċifiku (AKP). Il-Kummissjoni Ewropea tilqa' d-deċiżjoni tal-Kunsill li tippermetti li jitnedew in-negozjati mal-Grupp ta' Stati AKP fil-ġimgħat li ġejjin. Il-qafas eżistenti, magħruf bħala l-Ftehim ta' Cotonou, wasal biex jiskadi fi Frar 2020. F'din l-okkażjoni, il-Kummissarju għall-Kooperazzjoni u l-Iżvilupp Internazzjonali, Neven Mimica, qal: “Aħna lesti li nagħtu bidu għal sħubija moderna u dinamika mas-sħab tagħna fl-Afrika, fil-Karibew u fil-Paċifiku. Din is-sħubija ġdida se tkun strument b'saħħtu biex nindirizzaw l-isfidi dinjija – mill-ġlieda kontra l-faqar u l-inugwaljanza għall-paċi u s-sigurtà, mit-tibdil fil-klima għal tkabbir sostenibbli għal kulħadd.” L-objettivi ewlenin tan-negozjati huma: Sfond Is-sħubija UE-AKP hija waħda mill-eqdem u mill-aktar oqfsa komprensivi ta' kooperazzjoni legalment vinkolanti li l-UE għandha ma' pajjiżi terzi. Filwaqt li jgħaqqad aktar minn mitt pajjiż u aktar minn 1.5 biljun ruħ, il-Ftehim ta' Cotonou wasal biex jiskadi fi Frar 2020. Id-dispożizzjonijiet tiegħu jipprevedu l-ftuħ ta' negozjati dwar sħubija futura sa mhux aktar tard minn Awwissu 2018. Għal aktar tagħrif Mistoqsijiet u tweġibiet dwar il-futur tas-sħubija UE-AKP wara l-2020